Rahandusministeerium 03 12 2025- nr 53

Kliimaministeerium

info@kliimaministeerium.ee

info@fin.ee

**Asi: KOV suurte hoonete energiatõhusaks rekonstrueerimiseks antava toetuse kasutamise tingimused ja kord**

Regionaal- ja põllumajandusminister on esitanud teile kooskõlastamiseks ning arvamuse andmiseks määruse eelnõu „Kohaliku omavalitsuse üksustele suurte hoonete energiatõhusaks rekonstrueerimiseks antava toetuse kasutamise tingimused ja kord“.

Eesti Metsa ja Puidutööstuse Liit palub teid oma arvamuste andmisel ja kooskõlastuste koostamisel väljendada alljärgnevat:

Riigikogu majanduskomisjonis hetkel arutusel oleva ENMAK 2035 (energiamajanduse arengkava) viienda versiooni kohaselt soovitatakse *hoonete asjastunud energia ja CO2 sidumiseks betoonkonstruktsioonide asemel kasutada puitu ja sellised protsessid jõustada riigihangete kaudu* (vt lk 45).

Eeltoodust lähtuvalt tuleks kaaluda, et toetuse abil rekonstrueeritavate suurte hoonete kandekonstruktsioonid oleksid rajatud puidust või asendataks rekonstrueerimise käigus olemasolevad betoonkonstruktsioonid võimalusel puidupõhiste lahendustega.

Ühtlasi oleks asjakohane arvamuses käsitleda seisukohta, et olukorras, kus vana suure hoone rekonstrueerimine ning selle järgne ülalpidamine osutuvad ebamõistlikult kulukaks, tuleks kaaluda vana hoone rekonstrueerimise asemel uue hoone ehitamist.

Austusega

Jaan Lindmäe

EMPLi

Õigusloome teemajuht